**RAKAMAN**

Bagaimanakah sekiranya anda hendak merakamkan suara narator dan dalam masa yang sama terdapat kesan bunyi dan muzik latar? Masalah ini dapat diatasi dengan hanya menggunakan tiga pemain kaset. Satu untuk merakam dan dua lagi untuk memainkan kesan bunyi dan muzik latar. Walau bagaimanapun, hasilnya tidaklah sebaik penggunaan alat pengadun suara (audio mixer) iaitu alat yang mempunyai banyak saluran input yang boleh dilaras bahannya dan satu output. Alat ini biasa terdapat di studio–studio rakaman.

            Dalam sebuah skrip, terdapat beberapa singkatan yang perlu difahami oleh juruteknik yang mengawal alat rakaman supaya rakaman dapat dijalankan dengan lancar. Berikut merupakan contoh skrip yang mempunyai singkatan yang biasa digunakan:

|  |  |  |  |
| --- | --- | --- | --- |
| Pelakon/ Narator | Dialog | Muzik | Kesan bunyi |
|  |  | Muzik tema FI, Fup dimainkan 10 saat |  |
| Pencerita | Selamat pagi murid-murid. Hari ini kita akan mendengar sebuah cerita yang mengisahkan... | Muzik tema FD |  |
|  |  | Muzik tema FUp, FO dimainkan 6 saat |  |
|  |  |  | KB1: Enjin kereta dimatikan.KB2: Hon dibunyikan sekali.KB3: Pintu kereta ditutup. |
| Pak Halim | Assalamualaikum,Assalamualaikum |  | KB1: Ketukan di pintu kayu bertalu-talu.KB2: Selak pintu dan pintu kayu dibuka. |
| Mak Minah | Waalaikumussalam. Apa hal tergesa-gesa ni? |  |  |

Berikut ialah maksud bagi singkatan-singkatan yang perlu anda ketahui dan gunakan semasa menyediakan skrip.

|  |  |
| --- | --- |
| FI (Fade in) | Muzik masuk perlahan-lahan |
| FO (Fade out) | Muzik hilang perlahan-lahan |
| FUp (Fade up) | Muzik menaik perlahan-lahan |
| FD (Fade down) | Muzik menurun perlahan-lahan |
| BG (Background) | Muzik latar |